**D I S P O Z I Ţ I E**

**privind încetarea contractului de management al**

**doamnei Irimieș Adriana-Emilia, prin acordul părților**

Având în vedere conținutul instrumentului de motivare și prezentare a dispoziției, respectiv Referatul de aprobare nr. 35611/19.08.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Luând în considerare:

* Dispoziția Președintelui Consiliului Județean Cluj nr. 348 din 12 august 2022 privind aprobarea rezultatului final al analizei noului proiect de management depus de doamna Irimieș Adriana-Emilia și a duratei pentru care se va încheia contractul de management;
* art. 14 alin. (1) lit. e) din Contractul de management nr. 35166/01.09.2022 pentru asigurarea managementului la Centrul Judeţean pentru Conservarea şi Promovarea Culturii Tradiţionale Cluj pe perioada 16.09.2022 până la data de 15.09.2025;
* Hotărârea Consiliului Județean Cluj nr. 120/2025 privind reorganizarea Centrului Judeţean pentru Conservarea şi Promovarea Culturii Tradiţionale Cluj prin transformare în instituție de spectacole;
* Acordul doamnei Irimieș Adriana-Emilia înregistrat la Consiliul Județean Cluj cu nr. 35588/19.08.2025, pentru încetarea contractului de management prin acordul părților;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu dispozițiile:

* art. 191 alin. (1) lit. a) și f) din Ordonanța de urgență a Guvernului nr. 57/2019 privind Codul administrativ cu modificările şi completările ulterioare;
* art. 32 alin. (1) lit. e) din Ordonanţa de Urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;

În temeiul drepturilor conferite de art. 196 alin. 1 lit. b) din Ordonanța de Urgență nr. 57/2019 privind Codul Administrativ cu modificările şi completările ulterioare,

**d i s p u n e :**

**Art. 1.**  Cu data de **1.09.2025**, încetează contractul de management nr. 35166/01.09.2022 al doamnei Irimieș Adriana-Emilia, manager al Centrului Judeţean pentru Conservarea şi Promovarea Culturii Tradiţionale Cluj, cu acordul părților.

**Art. 2.** Pentru punerea în aplicare a prezentei dispoziții se desemnează Direcția Generală Buget-Finanțe, Resurse Umane.

**Art. 3.** Prezenta dispoziție se comunică doamnei Irimieș Adriana-Emilia, Centrului Judeţean pentru Conservarea şi Promovarea Culturii Tradiţionale Cluj, Direcției Generale Buget-Finanțe, Resurse Umane, precum şi Prefectului Județului Cluj.

**P R E Ş E D I N T E , CONTRASEMNEAZĂ:**

 **SECRETAR GENERAL AL JUDEȚULUI**

 **Alin TIŞE Simona GACI**

 **Nr. 341 din 21 august 2025**